LOS ANGELES, MAREKANI NYOTA wa zamani wa kikapu, Lamar Odom, ameanza kunywa pombe kwa mara ya kwanza tangu atoke hospitali, ambako alipelekwa kutokana na kuathirika na dawa za kulevya. Mchezaji huyo alipelekwa hospitali Oktoba mwaka jana, baada ya kupoteza fahamu kutokana na kuathirika na matumizi ya madawa ya kulevya. Hata hivyo, nyota huyo baada ya kutoka hospitalini aliambiwa apunguze matumizi ya pombe, lakini mwishoni mwa wiki hii ameonekana akinywa pombe katika kusherehekea Sikukuu ya Pasaka. Odom alikuwa na mpenzi wake, Khloe, lakini mchezaji huyo alionekana kuwakimbia waandishi wasiweze kumpiga picha huku akiwa na pombe.  